許恩怡練湖南話7個月煩親媽媽 透露柏安妮未想復出︰想睇書瞓覺
香港家庭溫情電影《但願人長久》,由新晉導演祝紫嫣自編自導自演,台灣演員吳慷仁、袁澧林、謝咏欣、許恩怡(Natalie)及朱栢康等主演。電影今日(9日)舉行首映禮,監製李駿碩與祝紫嫣攜同吳慷仁與「六位女兒」亮相,吳慷仁難得與六位飾演女兒的演員重聚,在首映上笑言非常嘈吵,一眾演員自煞科至今仍然感情要好,氣氛依舊熱鬧。
《但願人長久》女主演謝咏欣、許恩怡及導演祝紫嫣於首映禮上接受傳媒訪問,談到與「爸爸」吳慷仁難得重聚,許恩怡表示:「其實佢一路都會嚟香港拍嘢,我哋都會去同佢食餐飯!」謝咏欣亦指早前有見過吳慷仁:「我前排喺台灣見過爸爸(吳慷仁),不過就係影雜誌。」對於吳慷仁笑「六位女兒」齊集時非常嘈吵,謝咏欣笑指:「我哋又真係好嘈嘅!特別係我哋而家呢三個!」Natalie則踢爆導演:「其實我覺得佢(祝紫嫣)把聲最大!所以啱做導演囉!」更笑言熱鬧之間沒有談話內容:「其實唔係講緊嘢,係嗌囉!」祝紫嫣更即場示範尖叫:「吳慷仁!」
《但願人長久》於第42屆香港電影金像獎提名四項大獎,導演祝紫嫣表示非常高興:「其實我哋第一次好似一家人咁去參加金像獎,好似去個party!」謝咏欣亦興奮表示:「好似去旅行咁,好開心!第一次參加就同最熟悉、最鍾意嘅人一齊去,真係好開心!」
早前謝咏欣已於台灣金馬獎獲得「最佳新演員」獎,她亦分享對再得獎的期待:「都係平常心啦,我覺得攞到金馬獎已經好幸運!我都希望大家都好開心!(希望吳慷仁得獎?)我會想佢攞獎多啲!(諗定感言?)我都有返上次個speech!會準備下嘅!」導演祝紫嫣則笑指自己早有準備:「我上年已經準備咗個speech喇!我係一個好『J』(十六型人格)嘅人,無論係點我都係準備充足嘅,我有幫妳準備埋,如果妳有需要嘅話!」
許恩怡於首映上曾表示自己為準備角色,練習講湖南話長達七個月,不時煩到令媽媽柏安妮,Natalie則笑指:「唔係日日練!」但亦記得不少湖南話對白,更即場示範,但當作為湖南人的導演祝紫嫣嘗試翻譯成廣東話時,竟一時之間忘詞,令三人尷尬地大笑!至於許恩怡會否有機會與媽媽柏安妮合作,Natalie則表示:「未呀,Sorry!我再努力啲啦!(媽媽會指點?)廣東話如果有難度我會問佢,佢聽到唔啱會『妳再講多次?』」亦表示雖然自己想與媽媽合作,但柏安妮則希望過休閒的生活:「我想!但係媽咪應該想睇書、瞓覺嗰種lifestyle多啲!」